CELEX: 62018CN0114
Language: el
Date: 2018-02-14 00:00:00
Title: Υπόθεση C-114/18: Αίτηση προδικαστικής αποφάσεως την οποία υπέβαλε το Court of Appeal (England & Wales) (Civil Division) στις 14 Φεβρουαρίου 2018 — Sandoz Ltd, Hexal AG κατά G.D. Seale LLC, Janssen Sciences Ireland

30.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 152/17
            
         Αίτηση προδικαστικής αποφάσεως την οποία υπέβαλε το Court of Appeal (England & Wales) (Civil Division) στις 14 Φεβρουαρίου 2018 — Sandoz Ltd, Hexal AG κατά G.D. Seale LLC, Janssen Sciences Ireland
   (Υπόθεση C-114/18)
   (2018/C 152/20)
   Γλώσσα διαδικασίας: η αγγλική
   
      Αιτούν δικαστήριο
   
   Court of Appeal (England & Wales) (Civil Division)
   
      Διάδικοι στην υπόθεση της κύριας δίκης
   
   
      Εκκαλούσες: Sandoz Ltd, Hexal AG
   
      Εφεσίβλητες: G.D. Seale LLC, Janssen Sciences Ireland
   
      Προδικαστικό ερώτημα
   
   Σε περίπτωση που το μόνο δραστικό συστατικό, αντικείμενο συμπληρωματικού πιστοποιητικού προστασίας που έχει εκδοθεί σύμφωνα με τον [Κανονισμό για το ΣΠΠ] (1), ανήκει σε τάξη χημικών ενώσεων που εμπίπτουν στο ορισμό του Markush, στο πλαίσιο αξίωσης διπλώματος ευρεσιτεχνίας, και όλες οι ενώσεις της τάξης αυτής εμπεριέχουν τον πυρήνα της τεχνολογικής καινοτομίας του διπλώματος ευρεσιτεχνίας, αρκεί για τους σκοπούς του άρθρου 3, στοιχείο α', του Κανονισμού για το ΣΠΠ η χημική ένωση, μετά από εξέταση της δομής της, να είναι αμέσως αναγνωρίσιμη ως ανήκουσα στην τάξη αυτή (με συνέπεια να καλύπτεται από το δίπλωμα ευρεσιτεχνίας κατά το εθνικό δίκαιο) ή πρέπει τα συγκεκριμένα υποκατάστατα που απαιτούνται για τη δημιουργία του δραστικού συστατικού να περιλαμβάνονται σε εκείνα τα οποία θα μπορούσαν να συναγάγουν οι ειδικοί, βάσει της κοινής γενικής τους γνώσης, από την ανάγνωση των αξιώσεων του διπλώματος ευρεσιτεχνίας;
   
      (1)  Κανονισμός (ΕΚ) 469/2009 του Ευρωπαϊκού Κοινοβουλίου και του Συμβουλίου, της 6 Μαΐου 2009, περί του συμπληρωματικού πιστοποιητικού προστασίας για τα φάρμακα (ΕΕ 2009, L 152, σ. 1).